पाएं अपने शहर की ताज़ा ख़बरें और फ्री ई-पेपरडाउनलोड करें
शादी विवाह में फोटोग्राफी का काम करने वाले दुलमाहा के 22 वर्षीय युवक रंजीत कुमार पर गुरुवार देर रात लगभग 8 बजे बुंडू बेलादोहर दोमुहानी पर कुछ अपराधियों ने जानलेवा हमला किया। मारपीट करते हुए उनसे 2 हजार रुपए भी छीन लिया। रंजीत काे राॅड से मारकर घायल कर दिया। चाकू से हमला कर दिया। जिससे वह बेहोश हो गया। अपराधियों ने उसे मरा हुआ समझ कर झाड़ी में फेंक दिया। आधा घंटे के बाद जब उसे होश आया। तब वह अपनी स्कूटी से घर आया और घरवालों को पूरी घटनाक्रम की जानकारी दी।
परिजनों ने रात लगभग 10 बजे थाना में सूचना दी। उसे बरही अनुमंडलीय अस्पताल में भर्ती कराया। जहां प्राथमिक उपचार किया गया। इस बाबत रंजीत ने बरही थाना में आवेदन देते हुए बताया कि वह अपनी स्कूटी से केंदुवा शादी के फोटोग्राफी के लिए अपना फोटोग्राफर को छोड़कर वापस लौट रहा था। बुंडू बेलादोहर दुमुहानी के पास सफ़ेद रंग की बोलेराे के साथ आठ लोगों ने उनकी स्कूटी रोककर मारपीट कर 2 हजार रुपये छीन लिए। उसमें एक पहचान का सतीश यादव भी था। उनसे मैंने कहा कि मैं दुलमाहा का हूँ। आपको पहचानता हूँ। इतना सुनते ही वह राॅड से वार कर दिया। समाचार लिखे जाने तक अपराधियों के खिलाफ कोई कार्रवाई नहीं हुई थी। हालांकि पुलिस मामले की जांच कर रही है। एसडीपीओ नाजिर अख्तर ने कहा कि अपराधियों की धर पकड़ के लिए स्थानीय पुलिस को निर्देशित किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn